
Grozījumi Vēlētāju reģistra likumā
Izdarīt Vēlētāju reģistra likumā (Latvijas Republikas Saeimas un Ministru Kabineta Ziņotājs, 2004, 4., 21. nr.; 2006, 12. nr.; 2008, 16. nr.; Latvijas Vēstnesis, 2009, 39. nr.; 2017, 36. nr.; 2018, 253. nr.; 2020, 119.C nr.; 2021, 32., 193. nr.; 2023, 246. nr.) šādus grozījumus:
1. Izteikt 1. pantu šādā redakcijā:
"1. pants. Šā likuma mērķis ir nodrošināt Latvijas Republikas teritorijā vienotas vēlētāju uzskaites valsts informācijas sistēmas – Vēlētāju reģistra (turpmāk – Reģistrs) – un vēlētāju dalības vēlēšanās reģistrācijas sistēmas – Elektroniskā tiešsaistes vēlētāju reģistra (turpmāk – Tiešsaistes reģistrs) – izveidi un tajā iekļauto datu apstrādi."
2. Papildināt likumu ar 2.1 pantu šādā redakcijā:
· "2.1 pants. Tiešsaistes reģistrs nodrošina vēlētāju balsstiesību pārbaudi un atzīmes izdarīšanu par vēlētāja piedalīšanos Eiropas Parlamenta, pašvaldības domes vai Saeimas vēlēšanās (turpmāk – vēlēšanas) vai vēlētāja piedalīšanos vietējās pašvaldības referendumā (turpmāk – pašvaldības referendums)."
3. 3. pantā:
· papildināt pirmo daļu pēc vārda "Reģistra" ar vārdiem "un Tiešsaistes reģistra";
· aizstāt otrajā daļā vārdus "Reģistru uztur" ar vārdiem "Reģistra pārzinis ir";
· papildināt pantu ar trešo daļu šādā redakcijā:
· "(3) Tiešsaistes reģistrā iekļautās ziņas apstrādā un Tiešsaistes reģistra pārzinis ir Valsts reģionālās attīstības aģentūra (turpmāk – Aģentūra)."
4. 4. pantā:
papildināt pantu pēc vārda "Reģistra" ar vārdiem "un Tiešsaistes reģistra";
papildināt pantu ar otro daļu šādā redakcijā:
"(2) Reģistru izvieto un uztur Iekšlietu ministrijas Informācijas centra infrastruktūrā. Tiešsaistes reģistru izvieto un uztur valsts akciju sabiedrības "Latvijas Valsts radio un televīzijas centrs" infrastruktūrā."
5. 5. pantā:
aizstāt trešajā daļā vārdus "vietējās pašvaldības referenduma (turpmāk – pašvaldības referendums)" ar vārdiem "pašvaldības referenduma";
papildināt pantu ar ceturto daļu šādā redakcijā:
"(4) Tiešsaistes reģistrā iekļauj, aktualizē un glabā vēlētāju sarakstu un atzīmi par vēlētāja piedalīšanos vēlēšanās un pašvaldības referendumā."
6. 6. pantā:
· izteikt pirmo daļu šādā redakcijā:
· "(1) Reģistrā un Tiešsaistes reģistrā iekļauj un aktualizē šādas ziņas:
· 1) Reģistrā no Fizisko personu reģistra sākotnēji iekļauj šādas ziņas:
· a) vārds (vārdi),
· b) uzvārds,
· c) dzimšanas datums,
· d) pilsonība,
· e) deklarētās, reģistrētās vai norādītās dzīvesvietas adrese,
· f) adrese vēlēšanu apgabala noteikšanai,
· g) personu apliecinošā dokumenta ziņas,
· h) personas kods;
· 2) Reģistra darbības laikā iekļauj un aktualizē šādas ziņas:
· a) vārds (vārdi),
· b) uzvārds,
· c) dzimšanas datums,
· d) pilsonība,
· e) deklarētās, reģistrētās vai norādītās dzīvesvietas adrese,
· f) adrese vēlēšanu apgabala noteikšanai,
· g) personas kods vai vēlētāja kods,
· h) vēlēšanu apgabals,
· i) atzīme, ka vēlētājs pieteicies balsot pa pastu Eiropas Parlamenta vēlēšanās un balsošanas materiāli ir pieejami vēlētājam, izmantojot Valsts pārvaldes pakalpojumu portālā pieejamo elektronisko pakalpojumu,
· j) elektroniskā pasta adrese, uz kuru nosūtāma tīmekļvietnes adrese, kurā ir pieejami balsošanas materiāli, ja vēlētājs Saeimas vēlēšanās vai pašvaldības domes vēlēšanās pieteicies balsot pa pastu,
· k) atzīme, ka tīmekļvietnes adrese, kurā ir pieejami balsošanas materiāli, nosūtāma uz vēlētāja oficiālo elektronisko adresi, ja vēlētājs Saeimas vēlēšanās vai pašvaldības domes vēlēšanās pieteicies balsot pa pastu,
· l) ārvalsts, no kuras vēlētājs plāno nosūtīt savu balsojumu, ja ir pieteicies balsot pa pastu,
· m) kārtas numurs pasta balsošanai,
· n) pazīme, ka personai attiecīgās pašvaldības administratīvajā teritorijā pieder likumā noteiktajā kārtībā reģistrēts nekustamais īpašums,
· o) ziņas par iekļaušanu Reģistrā vai izslēgšanu no tā,
· p) vēlēšanu vai pašvaldības referenduma nosaukums;
· 3) Tiešsaistes reģistrā no Reģistra sākotnēji iekļauj šādas ziņas:
· a) vārds (vārdi),
· b) uzvārds,
· c) personas kods vai vēlētāja kods,
· d) vēlēšanu apgabals,
· e) pazīme, ka vēlētājs pieteicies balsot pa pastu,
· f) ārvalsts, no kuras vēlētājs plāno nosūtīt savu balsojumu, ja ir pieteicies balsot pa pastu, 
· g) kārtas numurs pasta balsošanai,
· h) ar jaucējfunkciju apstrādāts personu apliecinoša dokumenta numurs,
· i) vēlēšanu procedūras vai pašvaldības referenduma identificējošā informācija;
· 4) Tiešsaistes reģistrā sākotnēji iekļauj Centrālās vēlēšanu komisijas sniegtās ziņas par katru vēlēšanās vai pašvaldības referendumā izveidoto vēlēšanu iecirkni (numurs, adrese, nosaukums, darbalaiki) un tā darba režīmu (balss nodošana glabāšanai, iepriekšējā balsošana,  balsošana vēlēšanu vai referenduma  dienā), kā arī par vēlēšanu iecirkņu darbiniekiem (vārds, uzvārds, personas kods, e-pasts, informācija par piesaisti vēlēšanu iecirknim vai vēlēšanu komisijai), kuriem jāizveido lietotāja konts Tiešsaistes reģistrā;
· 5) Tiešsaistes reģistra darbības laikā iekļauj un aktualizē šādas ziņas:  
· a) ziņas par vēlēšanu iecirkni, kurā vēlētājs nobalsojis (numurs) un vēlētāja balsošanas reģistrācijas datums un laiks,
· b) atzīme par balsošanu, izmantojot reģistrācijas aploksni,
· c) atzīme par dalības atcelšanu;
papildināt otro daļu pēc vārda "Reģistrā" ar vārdiem "vai Tiešsaistes reģistrā";
papildināt pantu ar ceturto daļu šādā redakcijā:
"(4) Vēlēšanās vai pašvaldību referendumā ziņas par vēlētāju iekļauj Reģistra vēlētāju sarakstā, pievienojot atzīmi par vēlēšanu apgabalu, kuram vēlētājs ir piesaistīts. Vēlētāju sarakstu veido elektroniski."
7. Papildināt 7. pantu pēc vārda "Pārvaldei" ar vārdiem "un Aģentūrai" un pēc vārda "Pārvaldi" ar vārdiem "un Aģentūru".
8. Papildināt 7.1 pantu pēc vārda "Pārvaldi" ar vārdiem "un Aģentūru".
9. 12. pantā:
izslēgt pirmās daļas ievaddaļā vārdu "elektronisko";
izslēgt otrajā, trešajā un ceturtajā daļā vārdu "elektroniskajā".
10. Papildināt likumu ar 12.1 pantu šādā redakcijā:
"12.1 pants. Pārvalde ne vēlāk kā pulksten 10 sestajā dienā pirms vēlēšanām vai pašvaldības referenduma nodod Tiešsaistes reģistram vēlētāju sarakstu ar nepieciešamajām ziņām par balsstiesīgajām personām, kurām ir tiesības piedalīties vēlēšanās vai pašvaldības referendumā. Pārvalde vēlētāju sarakstu Aģentūrai nodod saskaņotā aizsargātā veidā."
11. 14. pantā:
izteikt pirmo daļu šādā redakcijā:
"(1) Vēlētājs balso tajā vēlēšanu apgabalā, kura vēlētāju sarakstā viņš iekļauts saskaņā ar Tiešsaistes reģistrā ietvertajām ziņām.";
izteikt ceturtās daļas otro teikumu šādā redakcijā:
"Personas, kurām kā drošības līdzeklis piemērots apcietinājums vai kuras izcieš ar brīvības atņemšanu saistītu sodu, iesniegumu par vēlēšanu apgabala maiņu iesniedz ieslodzījuma vietas administrācijai."
12. 15. pantā:
aizstāt piektajā daļā vārdus "sešas darbdienas" ar vārdiem un skaitli "līdz pulksten 18 septītajā dienā";
papildināt pantu ar sesto daļu šādā redakcijā:
"(6) Pārvalde pēc šā panta ceturtajā un piektajā daļā minēto ziņu aktualizēšanas Reģistrā sagatavoto vēlētāju sarakstu nodod Aģentūrai iekļaušanai Tiešsaistes reģistrā šā likuma 12.1 pantā noteiktajā kārtībā."
13. Izteikt 17. pantu šādā redakcijā:
"17. pants. Ja atsevišķos vēlēšanu iecirkņos notiek atkārtota balsošana, vēlēšanu komisija 12 dienas pirms atkārtotas balsošanas nosūta vēlētājam informāciju par to, ka viņš ir iekļauts atkārtotas balsošanas vēlētāju sarakstā. Informācijas nosūtīšanai izmanto vēlētāja oficiālo elektronisko adresi, bet, ja tādas nav, – deklarētās, reģistrētās vai norādītās dzīvesvietas adresi Latvijā. Aģentūra ne vēlāk kā 24 dienas pirms atkārtotas balsošanas nodrošina Tiešsaistes reģistra ziņu par iepriekš nobalsojušajiem vēlētājiem nodošanu vēlēšanu komisijai, kā arī informāciju par iepriekš nobalsojušajiem vēlētājiem, kuriem saraksta izveidošanas datumā ir aktivizēts oficiālās elektroniskās adreses konts."
14. 19. pantā:
izslēgt pirmo daļu;
papildināt pantu ar 1.1 daļu šādā redakcijā:
"(11) Eiropas Parlamenta, pašvaldības domes un Saeimas vēlēšanās vai pašvaldības referendumā Aģentūra ne vēlāk kā pulksten 23 sestajā dienā pirms vēlēšanām vai pašvaldības referenduma norises dienas nodrošina, ka Tiešsaistes reģistrs ir pieejams vēlēšanu iecirkņu komisijām."
15. 20. pantā:
izteikt pirmo daļu šādā redakcijā:
"(1) Reģistrā un Tiešsaistes reģistrā iekļautās ziņas tiek dzēstas trīsdesmitajā dienā pēc vēlēšanu vai pašvaldības referenduma rezultātu apstrīdēšanas termiņa beigām. Vēlēšanu vai pašvaldības referenduma rezultātu apstrīdēšanas vai pārsūdzēšanas gadījumā ziņas Reģistrā un Tiešsaistes reģistrā tiek iznīcinātas trīsdesmitajā dienā pēc galīgā nolēmuma stāšanās spēkā.";
papildināt pantu ar trešo daļu šādā redakcijā:
"(3) Centrālajai vēlēšanu komisijai un Aģentūrai ir tiesības apstrādāt Tiešsaistes reģistrā iekļautās ziņas statistikas nolūkos."
16. Pārejas noteikumos:
izslēgt 2. punktā vārdus un skaitli "un grozījums par 19. panta pirmās daļas izteikšanu jaunā redakcijā";
papildināt pārejas noteikumus ar 3. un 4. punktu šādā redakcijā:
"3. Grozījumi šā likuma 5. panta trešajā daļā, 7.1 pantā un 15. panta piektajā daļā stājas spēkā 2025. gada 1. augustā.
4. Šā likuma 2.1 pants, 5. panta ceturtā daļa, grozījumi 6. pantā, 15. panta sestā daļa un 19. panta 1.1 daļa attiecībā uz Reģistra un Tiešsaistes reģistra izmantošanu pašvaldības referendumā stājas spēkā 2025. gada 1. augustā."
Likums stājas spēkā 2024. gada 1. septembrī.

